CELEX: 62009CN0269
Language: fi
Date: 2009-07-15 00:00:00
Title: Asia C-269/09: Kanne 15.7.2009 — komissio v. Espanja

12.9.2009   
            
            
               FI
            
            
               Euroopan unionin virallinen lehti
            
            
               C 220/28
            
         Kanne 15.7.2009 — komissio v. Espanja
   (Asia C-269/09)
   2009/C 220/54
   Oikeudenkäyntikieli: espanja
   
      Asianosaiset
   
   
      Kantaja: Euroopan yhteisöjen komissio (asiamiehet: R. Lyal ja F. Jimeno Fernández)
   
      Vastaaja: Espanjan kuningaskunta
   
      Vaatimukset
   
   
               —
            
            
               yhteisöjen tuomioistuinta vaaditaan toteamaan, että Espanjan kuningaskunta ei ole noudattanut EY 19, EY 38 ja EY 43 artiklan sekä ETA-sopimuksen 28 ja 31 artiklan mukaisia velvoitteitaan, koska se on antanut ja pitänyt voimassa luonnollisten henkilöiden tuloverosta sekä yhteisöveroa, ulkomailla asuvien tuloveroa ja varallisuusveroa koskevien lakien osittaisesta muuttamisesta 28.11.2006 annetun lain nro 35/2006 14 §:n säännöksen, jonka mukaan ulkomaille asumaan asettuvien verovelvollisten kaikki tulot, joita ei ole verotettu, on sisällytettävä sen verovuoden veron määräytymisperusteeseen, jona kyseiset henkilöt katsottiin viimeksi maassa asuviksi verovelvollisiksi
            
         
               —
            
            
               Espanjan kuningaskunta on velvoitettava korvaamaan oikeudenkäyntikulut
            
         
      Oikeudelliset perusteet ja pääasialliset perustelut
   
   
               1.
            
            
               Espanjan luonnollisten henkilöiden tuloverosta sekä yhteisöveroa, ulkomailla asuvien tuloveroa ja varallisuusveroa koskevien lakien osittaisesta muuttamisesta annetun lain 14 §:n mukaan tulot verotetaan sinä vuonna, jonka aikana ne on saatu. Saman pykälän 2 momentti sisältää kuitenkin erityissäännöksiä, joiden nojalla tiettyjen tulojen verotus on mahdollista erilaisten verokausien mukaan. Kuitenkin tilanteissa, joissa verovelvollinen asettuu asumaan ulkomaille, saman pykälän 3 momentin mukaan kaikki tulot, joita ei ole verotettu, sisällytetään sen verovuoden veron määräytymisperusteeseen, jona kyseinen henkilö katsottiin viimeksi maassa asuvaksi verovelvolliseksi.
            
         
               2.
            
            
               Komissio katsoo, että Espanjan lainsäädäntö on syrjivää tilanteissa, joissa luonnollinen henkilö asettuu asumaan Espanjan ulkopuolelle ja että samoja Espanjan lainsäädännön sääntöjä on sovellettava siitä riippumatta, säilyttääkö luonnollinen henkilö asuinpaikkansa Espanjan alueella vai ei.
            
         
               3.
            
            
               Sanottu lainsäädäntö loukkaa EY 18, EY 39 ja EY 43 artiklan sekä ETA-sopimuksen 28 ja 31 artiklan mukaista henkilöiden vapaan liikkuvuuden periaatetta.